柴懷叔殿院世綵堂
作者：陸游
朝代：宋

paragraphs: 卷服貂冠世間有，榮悴紛紛翻覆手。
不如御史老莱衣，世綵堂中奉春酒。
北斗爲觴山作豆，鳳竹鸞絲太中壽。
今年宗祀降恩綸，太中拜前公拜後。
嗚呼人誰無父母，盛事有及公家否。
萬鍾苦晚三釜薄，人生此恨十八九。
我欲殺青書孝友，愧非太史馬牛走。
聖朝若遣采詩官，尚可爲公圖不朽。